cyanic-selkie/wikianc huggingface dataset:
Avicii
Musiker
I 2006 begynte Bergling med house som hobby. To år senere innledet han et samarbeid med klubbarrangøren Arash Pournouri. Aviciis tidligste låter ble distribuert gratis gjennom store blogger på internet på mitden av 2000-tallet.
Det udødelige partiet
Det udødelige partiet er et av sjakkhistoriens mest berømte partier – sannsynligvis det aller mest kjente.
Avicii
Musiker
I 2010 kom singlene «Ridvan», «Bromance» og «My Feelings for You», med Sebastien Drums. Singelen «Bromance» nådde topp 20 på topplistene i Belgia, Nederland og Sverige. En versjon, med låttekst, med tittel «Seek Bromance» kom kort deretter, og havnet på den engelske singellisten og nådde nummer ett på den internasjonale Beatportlisten.
Det udødelige partiet
I løpet av partiet ofrer hvit (Adolf Anderssen) en løper, begge tårnene, dronningen, og setter tilslutt motstanderen (Lionel Kieseritzky) matt med tre lette offiserer.
Lawrence T. Williams
Lawrence T. Williams (død 7. mai 2014 ) er guyansk økonom, som var sentralbanksjef for Guyanas bank fra juni 2005 til sin død i 2014.
Det udødelige partiet
Bakgrunn og publikasjon
Etter at franske spillere hadde dominert sjakkverdenen på syttenhundre- og langt inn på attenhundretallet, beseiret engelskmannen Howard Staunton franske Pierre Saint-Amant i Paris i 1843. Staunton ønsket å overbevise engelskmennene om at den franske sjakkdominansen var brutt og tok i forbindelse med Verdensutstillingen i London 1851 initiativ til å arrangere en internasjonal turnering med tidens beste sjakkspillere. Vinner ble den tyske trettiårige matematikeren Adolf Anderssen, med britene Marmaduke Wyvill, Elijah Williams og Howard Staunton på plassene bak.
Avicii
Musiker
I 2011 samarbeidet Avicii med David Guetta på låten «Sunshine»; den ble nominert til en Grammy.
Lawrence T. Williams
Williams begynte å arbeide i sentralbanken allerede i 1979 rett etter at han var utdannet Bachelors of Social Sciences Degree (Management). Han ble assisterende leder i avdelingen for valutakontroll, med ansvar for å implementere og vedlikeholde et system for å overvåke eksport, og å innhente eksportkvitteringer. Tre år senere, i 1982, ble han utnevnt til leder (Principal) for samme avdeling, og jobbet bl.a. med Guyanas eksportutviklingsfond, som er finansiert av Verdensbanken. I 1984 ble han Supervisor for eksportutviklingsfondet, en stilling han hadde i seks år.
Det udødelige partiet
Bakgrunn og publikasjon
I Londonturneringen ble halvparten av partiene åpnet med svarte brikker, og ifølge Kling og Horwitz førte Anderssen svarte brikker, dvs at gjengitt med algebraisk notasjon ble åpningstrekkene spilt som 1. e7-e5 e2-e4 2. f7-f5 osv. Med tidens beskrivende engelske notasjonen blir det ingen forskjell.
Avicii
Musiker
I 2011 ga Avicii ut Levels, som lå på topp 10-listene i mange land, og toppet listene i Ungarn, Norge og Sverige. I desember 2012 toppet sangen «I Could Be the One» med Nicky Romero listene i Storbritannia. Også «Wake Me Up» albumet True kom inn på topplister i juni 2013. I juli 2013 slapp han også singelen «Speed», som ikke var en del av albumet, men en låt produsert sammen med Lotus og Burn. 16. august 2013 var det Radio 1-premiere på den nye singelen til Avicii, «You Make Me», som er den andre singelen fra albumet.
Lawrence T. Williams
I januar 1991 ble han utnevnt til Senior Supervisor for avdelingen for valutakontroll. Denne stillingen hadde han kun et år, fordi han i januar året etter ble utnevnt til assisterende leder for Debt Management and Exchange Control Department.
Det udødelige partiet
Bakgrunn og publikasjon
Det berømte partiet og den spektakulære mattkombinasjonen blir ofte brukt i ulike sammenhenger. Eksempelvis er det gjengitt i science-fiction-film-klassikeren Blade Runner. På grunn av de mange ofringene og mattstillingen er partiet velegnet for framføring med menneskelige brikker.
Avicii
Musiker
2. oktober 2015 kom hans andre album, Stories, med mange av hans mest kjente sanger, som «Waiting For Love», «Broken Arrows», og «For A Better Day». Sistnevnte ble det lansert en musikkvideo til som tok et oppgjør med pedofili blant makteliten, og ble hans første egenregisserte musikkvideo.
Lawrence T. Williams
Fra 1995 til 2004 var han banksjef (Banking Manager), med ansvar for tilsynet med driftsavdelingen (operations), hvorpå han i november 2004 ble utnevnt til fungerende sentralbanksjef, og i juni året etter ble han sentralbanksjef, han overtok da etter Dolly Singh.
Det udødelige partiet
Trekkene i det udødelige partiet
Etter hvits andretrekk kalles stillingen kongegambit, ifølge William Hartston den mest romantiske av alle sjakkåpninger. Hvit truer nå den svarte senterbonden, men har samtidig utsatt sin egen f-bonde for angrep fra, ja nettopp, den svarte senterbonden.
Lawrence T. Williams
Han døde på Dr. Balwant Singh Hospital i Georgetown 7. mai 2014, 59 år gammel, etter å ha vært syk en periode. Han hadde hatt kreft de siste åtte årene han levde.
Visesentralbanksjef Gobind Ganga overtok som fungerende sentralbanksjef da Williams døde.
Torgeir Ekkje
Torgeir Ekkje (født 1967) er en norsk tidligere svømmer som representerte Odda IL, Oslo IL og Stavanger SC.
Han vant 15 NM-gull og 30 NM-medaljer i perioden 1984–1996. Han vant kongepokalen i 1987.
Det udødelige partiet
Trekkene i det udødelige partiet
Hvit ble nødt til å flytte kongen, og dermed er mulighetene til rokade spolert. Angrepet fra svarts dronning forsinker dessuten hvits utvikling, men hvit vil nå ønske å angripe den svarte dronningen med å flytte sin springer til f3.
Tidstypisk nok kaster svart hodeløst sin b-bonde "til ulvene". I denne tidsepoken i sjakk blir bønder brukt som ballast og settes barskt inn i kampen om initiativet i partiet. Men svart lykkes foreløpig i å fjerne hvits løpertrussel mot f7-feltet.
Endelig får hvit sin springer til f3 og truer svarts dronning. Svart, som etter å ha sperret dronningens fluktdiagonal i retning d8 med sin egen springer på f6 har, i første omgang (og verre skal det vise seg å bli) bare to sikre felt bakover, foruten det noe spennende feltet g4 til venstre for seg, å flytte dronningen til.
Kampen om f4-bonden tilspisser seg. Svart forsvarer nå sin utsatte gambitbonde på f4 både med dronningen og springeren, som samtidig også utgjør en trussel mot g3 hvorfra hvits konge og tårn kan trues.
Legg merke til dronningtrusselen mot hvits løper på b5 og springeren på h4. Ingen av disse har sikring, men hvit løser dette genialt:
Hvit har ikke gitt den svarte springeren ro, og både den og dronningen er tvunget til å moderere sine angrep. Nå sperrer springeren igjen retrettdiagonalen for dronningen sin. Offensivt har ikke springeren fått utrettet noe, og defensivt er den bare i veien. Til gjengjeld truer nå svart både hvits hvitfeltsløper og bonden på g4. Det viser seg at press på hvit igjen fremtvinger et genialt trekk:
Dronningen i havn på sitt eneste trygge felt foreløpig. Svart er en løper i overtall, men foreløpig utretter løperne ingen verdens ting. Hvits eneste løper utgjør i øyeblikket en større fare med sin trussel mot bonden på f4 og påfølgende marsj mot den overbefolkede svarte kongefløyen der dronningen synes å være innesperret. Hvit har altså materiellmessig underlegenhet, men posisjonsmessige fordeler, de svarte offiserene har ikke særlig mye handlingsrom. Når sant skal sies, har heller ikke hvit fått foretatt noen særlig vellykket offisersutvikling, men hans stilling synes unektelig å være bedre enn svarts.
Det kan endelig synes som om svarts dronning er sikret en utvei, men til hvilken pris. Den svarte springeren er tilbake i utgangsstillingen, og med dronningen tilbake til sjuende eller åttende rad er det bare en usikret, fremskutt bonde som har kommet seg framover i livet. Riktignok har er svart fortsatt i overtall etter løpergambiten, men har ikke klart å utnytte dette posisjonsmessig.
Etter at hvit har slått svarts f4-bonde og etter svarts dronnings tilbaketog, fikk både hvit og svart et pusterom til å utvikle offiserer. Hvit riktignok for å sperre for det svake b2-feltet, mens svart unektelig ser ut til å ha fått fordelen av en løpertrussel mot hvits tårn på g1. Svart ser ut til å ha manøvrert seg i en noe bedre stilling etter den forknytte posisjonen etter tolvte trekk. Men vi skal se at hvit har større ambisjoner for springerne enn bare å bruke dem til dronningstengsel.
Det vi nå skal få se, er en offerkombinasjon av de sjeldne.
Hvit sperrer nå dronningens diagonal tilbake til g7, og kan iverksette sin plan om Sxg7.
Hvorfor svart ikke spiller Sc6 er en gåte. Svart har med springer på c6 kanskje kunnet avverge matten som snart kommer. Hvit har nå klar bane for sitt mesterlige offisersspill mot svarts konge:
Hvit ofrer til og med sin dronning for å realisere sin idé om å stille kongen matt kun med offiserer. Han sysselsetter den svarte springeren til feltet f6, slik at den blir ute av stand til å rekke til det kritiske feltet e7 i stedet.
og svart er sjakkmatt. Realitetene i mattstillingen i tjuetredje trekk er nøyaktig de samme som i den alternative linjen ovenfor. Når svart velger å angripe med dronningen i stedet for med løperen, velger han egentlig bare hvor raskt matten skal komme. Matten kommer på nøyaktig samme måte bortsett fra at hvit løper går til e7 i stedet for til c7, men slaget med den svarte løperen utsetter matten noe fordi dronningen på a1 kontrollerer diagonalen tilbake til g7. Svart har tapt selv med stor materiell overvekt, han har bare mistet tre bønder, mens hvit har mistet dronningen, begge sine tårn, hvitfeltsløperen og to bønder. Likevel vinner hvit elegant og mesterlig. Virkelig et parti som kan ta pusten fra noen og hver.
Anomoderus
Anomoderus er en slekt av biller som tilhører den artsrike underfamilien Cerambycinae i familien trebukker (Cerambycidae).
Utseende
Middelsstore, slanke trebukker med mer eller mindre forkortede dekkvinger. Antennene er tynne og omtrent så lange som kroppen. Pronotum er lengre enn bredt og kan være kraftig innsnevret i midten, nærmest fiolinformet. Dekkvingene dekker minst halve bakkroppen, men ikke hele, og er jevnbrede. Beina er lange med litt fortykkede lår.
Utbredelse
Slekten er utbredt på Madagaskar og Seychellene.
Avicii
Musiker
I 2017 ble det laget en dokumentarfilm om ham med tittelen Avicii: True Stories.
I begynnelsen av 2018 samarbeidet han Chris Martin med, blant andre låten «Heaven».
Død
Den 20. april 2018 døde Avicii mens han befant seg i Muskat i Oman. En stund etter dødsfallet ble det kjent at Avicii avsluttet livet. Dette kom som et resultat av helseplager over en lengre periode.
Etter hans død ble Globen arena i Stockholm døpt om til Avicii Arena.
Upland (Hessen)
Upland (nedertysk for Oberland eller «høylandet») er navnet på et landskap som består av den nordøstlige delen av Hochsauerland. Landskapet tilhører den tyske delstaten Hessen, mens resten av Sauerland befinner seg i delstaten Nordrhein-Westfalen. Upland befinner seg innenfor distriktet Landkreis Waldeck-Frankenberg og er blant annet kjent for Mühlenkopfbakken i Willingen.
Henning Solberg
Henning Solberg (født 8. januar 1973 i Askim) fra Spydeberg er en av Norges fremste rallyførere. Han er storebror til Petter Solberg (1974). Han vant sin første fartsprøve i rally-VM delt med sin bror Petter i Rally Argentina 29. april i 2006. På den 16. fartsprøven, «Las Bajadas», kjørte begge brødrene inn til samme tid (8.50.50). Under Rally Norway i 2007 tok Solberg sin andre fartsprøveseier på etappen «Ringsaker 2».
Solberg har to 3.-plasser som beste plasseringer i en VM-runde. Første gang var 15. oktober 2006 da han kjørte inn til karrierens første pallplass i en VM-runde da han endte på 3.-plass i Rally Tyrkia (bak Marcus Grönholm og Mikko Hirvonen). I Rally Norway 2007 endte han bak de samme to, (men da med Hirvonen på 1. og Grönholm på 2.-plass).
14. desember 2006 ble det klart at Solberg skal kjøre samtlige VM-runder gjennom to sesonger for Fords annetlag (M2). Satsingen er den dyreste i norsk idrettsmålestokk noen gang for en enkeltutøver med 50 millioner sponsorkroner over to år. Expert er hovedsponsor for satsingen.
Solberg kjørte i 2006 12 VM-runder for OMV Peugeot Norway Rally Team (Bozian). I 2005 kjørte han sju runder for Ford, og året før fikk han sju runder for Bozian Racing.
Kim Dong-woo
Kim Dong-woo (født 1. juni 1995) er en sørkoreansk alpinist.
Han representerte Sør-Korea under Vinter-OL 2018 i Pyeongchang, hvor han ble nummer 48 i utfor.
Tokke (elv)
Tokke er en elv i Vestfold og Telemark som har sitt utspring fra innsjøen Totak i Vinje kommune og utløp i innsjøen Bandak i Tokke kommune. Systemet er en del av Skiensvassdraget.
Kahler Asten
Kahler Asten er et 841,9 meter høyt fjell i Rothaargebirge i Hochsauerlandkreis i den tyske delstaten Nordrhein-Westfalen. Fjellet er på grunn av sin værstasjon det mest kjente i landskapet Sauerland, men Langenberg som ligger på grensen mellom Nordrhein-Westfalen og Hessen er med 843,2 meter ennå høyere. I Rothaargebirge er dessuten Hegekopf (842,9 meter) høyere enn Kahler Asten.
Bodil Knutsdatter
Bodil Knutsdatter, også kalt Botilda Knutson (Tre Rosor), var en adelskvinne, mor til den rike godseier og lensmann Gørvel Fadersdatter.
Bodil var datter av den norske adelsmannen Knut Alvsson og den svenske adelskvinnen Gørvel Eriksdotter Gyllenstierna, og tilhørte således en stamme med innflytelsesrike adelsslekter, kjent fra norsk og skandinavisk historie. Hun arvet store eiendommer og godssamlinger i Norge og Sverige etter foreldrene.
Bodil Knutsdatter giftet seg med Fader Nilsson (Sparre) til Hjulstad i Enköping. De fikk datteren Gørvel, som mistet begge sine foreldre som barn. Via moren arvet Gørvel Giske herresete på Sunnmøre og store mengder strøgods.
Alessandro Striggio den yngre
Alessandro Striggio (1573–1630) var en italiensk poet, librettist og diplomat.
Liv
Etter å ha studert rettsvitenskap var Striggio embetsmann og diplomat for Gonzagafamilien gjennom 20 år, og ble til slutt belønnet med adelstittelen marki.
Alessandro Striggio døde under en pestepidemi mens han var i Venezia i embeds medfør.
Virke
På midten av 1590-tallet gav Striggio ut farens samlede verk og samarbeidet ved flere anledninger med Claudio Monteverdi. Striggio var medlem av det mantovanske vitenskapelige selskapet Accademia degli Invaghiti som gav Monteverdi i oppgave å komponere musikk til Striggios libretto L'Orfeo. Forbildet var Ottavio Rinuccinis libretto til Jacopo Peris Euridice (1600). I 1608 skrev Striggio teksten til to operaer av Marco da Gagliano. Striggio fortsatte samarbeidet med Monteverdi også etter at komponisten var blitt kapellmester ved Markuskirken i Venezia. Minst to andre librettoer som Monteverdi satte musikk til stammer fra Striggio, den tapte operaen Lamento d’Apollo (ca 1620) og balloen (sunget ballett) Tirsi e Clori (1616),
Ajax-kvartalet
Ajax-kvartalet, svensk: Kvarteret Ajax, er et kvartal i Gamla stan i Stockholm. Kvartalet er omgitt av Ankargränd i nord, Trångsund i øst, Prästgatan i vest og Spektens gränd i sør. Kvartalet består av seks bygårder. Overfor kvartalet ligger den gamle børsbygningen.
Navnet
Nesten alle kvartalsnavn i Gamla stan ble til i løpet av 1600-tallet og senere, de er oppkalt etter hendelser og personer (hovedsakelig guder) i gresk og romersk mytologi. "Ajax" eller "Aias" (gresk Αἴας) var i gresk mytologi en av hovedheltene i den trojanske krig.
Kvartalet
Kvartalet fikk sin nåværende størrelse i 1675 da området mellom Solgränd og Ankargränd ble delt i to kvartaler: Ajax-kvartalet og Aesculapius-kvartalet. Et av de nybygde husene i nåværende Ajax 3 ble i 1685 solgt til den tyskfødte handelsmannen Gert Specht. Etter ham og med svensk forvrengning av etternavnet ble smuget kalt Spektens gränd. På 1700-tallet var handelsmannen Marcus Anckar eier av huset på hjørnet Prästgatan/Ankargränd. Her drev han et såkalt gårkök som het Ankaret, og som ga smuget sitt navn.
Huset Ajax 1 (Trångsund 8/Ankargränd) kalles Frans Carrés hus etter handelsmannen Frans Carré (1714−1766). På 1750-tallet fikk han renovert huset. I 1903 lå J. Wesselhöfts frukthandel i første etasje, nå har Stockholms stadsmission et utsalgssted der.
I eiendommen Ajax 4 (Spektens gränd 2) med gatelykter foran inngangen hadde Olga Raphael-Linden sitt atelier på 1960-tallet. Her er det en liten forgård som kom til i 1901 da huset ble bygget om og fasaden ble flyttet noen meter innover fra gatelinjen.
Brachinus explodens
Brachinus explodens er en av billene i delgruppen (underfamilien) bombardérbiller (Brachininae) i familiegruppen løpebiller. Den har et avansert kjemisk forsvar, evnen til å sprøyte kokende, etsende kjemikalier mot truende fiender.
Utbredelse
Brachinus explodens finnes lengre sør i Europa, nord til Baltikum. I Asia, østover i til Sibir. Den er ikke funnet i Norge.
Utseende
Brachinus explodens er mellom 5-8 millimeter lang og den minste av bombardérbillene i Europa. Dekkvingene er røde. Undersiden har fin behåring.
Levevis
Brachinus explodens finnes i tilknytning til åpne solrike lokaliteter. Både de voksne og larvene lever som rovdyr.
Den tilhører gruppen av insekter med fullstendig forvandling (holometabole insekter), som gjennomgår en metamorfose i løpet av utviklingen. Larvene er ofte radikalt forskjellige fra de voksne, både i levevis og i kroppsbygning. Mellom larvestadiet og det voksne stadiet er et puppestadie, en hvileperiode, der billens indre og ytre organer endres.
Lykke (navn)
Lykke er et skandinavisk kvinnenavn som opprinnelig var en skandinavisk stavemåte av det tyske kvinnenavnet Lücke, en kjæleform av navn som begynner på Liut- eller Lüd-. Navnet assosieres nå ofte med «lykke». Navnet er også noe brukt som mannsnavn (variant av Lydik) og etternavn.
Kjente personer med navnet
Personene i listen er ordnet kronologisk etter fødselsår.
Eksterne lenker
Lykke (pigenavn)
Jaco (Øst-Timor)
Jaco (noen ganger skrevet Jako) er en øy i Øst-Timor, ved det østligste punktet i landet. Øya er skilt fra fastlandet med et smalt stred hvor kun små fartøy kan gå gjennom. Jaco er på ca. 10 km², 100 høydemeter og ubebodd. Øya anses som hellig av urbefolkningen, og det var tidligere forbudt å gå i land der. I dag er det vanlig at turister tas med dit. Øya er et naturresservat og har forekomster av sjeldne dyrearter som duearten Macropygia magna.
Demokratische Partei Saar
Freie Demokratische Partei/Demokratische Partei Saar er et tysk politisk parti, og delstatspartiet til FDP i delstaten Saarland. I valg kalles partiet bare Freie Demokratische Partei. Partiet ble dannet i en periode (1947 til 1956) da republikken Saarland var et delvis selvstendig land under Frankrikes overherredømme. Da Saarland sluttet seg til Tyskland i 1957, sluttet partiet seg til det tyske Freie Demokratische Partei.
Clamwin
ClamWin er en fri antivirus for Microsoft Windows.
Egenskaper
ClamWin inneholder ikke virusbeskyttelse i sanntid. Det vil si at man må manuelt søke etter virus for å holde systemet fritt for virus og spionprogrammvare. Sanntids virusbeskyttelse er imidlertid planlagt i neste version ClamWin er en basert på Clam antivirus som er et antivirusverktøy for UNIX designet for viruskontroll av e-post.
Islamsk vitenskap
Islamsk vitenskap i middelalderen
Islamsk vitenskap bygger på den teknologiske og teoretiske utviklingen arabere, indere, grekere og persere hadde gjort tidligere. På flere felter ble det gjort store framskritt, spesielt:
Hans David Matras
Hans David Matras (født 30. desember 1819 på Viðareiði, død 12. mars 1875) var en færøysk kjøpmann og politiker. Han var sønn av Elsebeth Malena Johannesdatter og Johan Hendrik Matras fra Viðareiði, og var gift med Sunnuva Simonsdatter fra Hattarvík. Selv bodde Matras det meste av livet på Fugloy, først i Hattarvík og senere på Kirkja. Matras var innvalgt på Lagtinget for Norðoyar fra 1852 til 1873, og var blant de som opponerte mot amtmannens styre omkring 1860. Matras beskrives som en opplyst, intelligent og rettskaffen mann.
TT-33
TT-33 (Tula Tokarev 1933) er en sovjetisk halvautomatisk pistol.
I 1930 utviklet Federov Tokarev TT-30 som skulle bli arvtakeren etter Nagant 1895 revolveren som var det russiske forsvars sidevåpen helt ifra 1895. TT-30 ble raskt oppdatert i 1933 og fikk navnet TT-33, og var approbert sidevåpen helt frem til Makarov PM pistolen overtok i 1951. Kun få TT-30 ble produsert før TT-33 kom.
Eksterne lenker
Offisiell Tokarev våpenside
Reidar Strømsøe
Reidar Kjartan Strømsøe (født 10. august 1887 i Levanger i Nord-Trøndelag, død 3. desember 1967 samme sted) var en norsk bakermester og politiker (H) som var Levanger bys siste ordfører 1956–1961.
Liv og virke
Han var sønn av baker- og konditormester Peter Gustav Strømsøe og hustru Anna Emilie Wold. Søsteren Agathe Wibe er kjent for å ha skrevet bysangen «Levangerkantaten». Reidar Strømsøe giftet seg i 1909 med Ragna Johanne Holthe, datter av buntmaker Johan G. Holthe og søster til smed og ordfører Paul Holthe.
Farsslekten hadde drevet bakeri i Kirkegaten 35 (Strømsøegården) i Levanger siden Reidar Strømsøes oldefar etablerte seg der i 1790-årene. Slekten med dermed regnet som en av byens eldste. Han gikk i lære hos sin far og tok svennebrev i 1905 og håndverkerbrev i 1910. I mellomtiden foretok han også en studiereise til København. Han overtok Strømsøes Bakeri etter sin far i 1910 og utvidet med brødbakeri, konditori og kafé. I 1946 overlot han forretningen til to av sine sønner.
Strømsøe var formann i Levanger Håndverkerforening i årene 1908–1925, 1929 og 1938–1945, deretter medlem av representantskapet i Norges Håndverkerforbund 1945–1948. Som formann i håndverkerforeningen under krigen ble han fengslet på Falstad og senere Grini, ettersom foreningen nektet å innrette seg etter okkupasjonsmakten. Han tok initiativ til å etablere Levanger Boligbyggerlag, hvor han var styreformann frem til 1965. Han var styreformann i Levanger og Skogns Sparebank 1956–1958.
Med unntak av én periode var Strømsøe innvalgt i Levanger bystyre for Høyre 1916–1961, og han fungerte som rådmann 1952–1953 og som bykommunens siste ordfører 1956–1961. Som en «sann bypatriot» var Strømsøe svært skeptisk til den nye storkommunen Levangers fremtid, skildrer bibliotekar og lokalhistoriker Sveinung Havik. Strømsøe var Høyres 2. vararepresentant til Stortinget fra kjøpstedene Trondheim og Levanger 1950–1953, og møtte i 5 dager.
Strømsøe var turner i ungdommen og kom med i styret i Idrettslaget Sverre allerede i 1914. Han var formann i idrettslaget i årene 1915, 1939–1940 og 1945–1946. Han var formann i Nord-Trøndelag Distriktslag for Idrett 1925–1936, sentral i sammenslåingen med Nord-Trøndelag Arbeideridrettskrets til Nord-Trøndelag Idrettskrets i 1940, og formann i idrettskretsens interimstyre 1945–1946.
Strømsøe skrev flere organisasjons- og lokalhistoriske verk; like før sin død i 1967 utgav han Levanger bys historie. Han døde 80 år gammel, og ble begravet fra Levanger kirke.
Systemair
Systemair AS er en produsent og leverandør av ventilasjonsutstyr. Selskapet er datterselskap av svenske Systemair AB, som består av 65 firmaer i 50 land spredt ut over Europa, Nord-Amerika, Sør-Amerika, Afrika og Asia, med hovedkontor i Skinnskatteberg i Sverige. Antall ansatte i konsernet er over 5800 og årsomsetningen var på 8,5 milliarder SEK i regnskapsåret 2020/2021. Systemair ble grunnlagt i 1974 av Gerald Engström. I dag er Roland Kasper konsernsjef. Systemair har høyeste kredittverdighet (AAA). Systemair AB eier Frico og de har felles lager i Norge.
Systemair i Norge
Produktene omsettes over ventilasjons- og byggebransjen. Typiske kundegrupper er ventilasjonsentreprenører, boligprodusenter og veientreprenører (sikkerhetsventilasjon av tunneler). Systemair har salgskontorer i Sandnes, Bergen, Oslo og Trondheim samt varelager på Eidsvoll og Sandnes. På Eidsvoll finnes også moderne lager for vifter, kompaktaggregater og luftfordelingsutstyr, og en egen fabrikk for ventilasjonsaggregater til yrkesbygg.
Virksomheten omfatter produktutvikling, logistikk, produksjon og teknisk support. I Sandnes ligger administrasjonen i tillegg til avdeling for boligventilasjon som tidligere markedsførtes under navnet Villavent. Denne virksomheten omfatter BIM-prosjektering av ventilasjonssystemer til boliger, logistikk for levering av komplette anlegg i såkalte pakkeløsninger, produktutvikling, teknisk support og service for ettermarkedet. Et landsomfattende nett av samarbeidspartnere innen salg og service til forbrukermarkedet er tilknyttet Systemairs boligventilasjonsvirksomhet.
Den norske virksomheten ledes av Bjørn-Osvald Skandsen.
Varemerker
Systemair eier blant annet Frico, VEAB og Menerga. I Nord-Amerika markedføres Systemair under merkenavnet Fantech.
Wilhelm Büsing
Wilhelm «Willi» Büsing (født 2. mars 1921, død 25. juni 2023) var en tysk rytter som deltok i de olympiske leker i 1952 i Helsingfors. Büsing vant en olympisk sølvmedalje i hestesport under Sommer-OL 1952 i Helsingfors. Med hesten «Hubertus» var han med på det tyske laget som kom på andreplass i lagkonkurransen i feltritt bak Sverige. De andre på laget var Otto Rothe på «Trux von Kamax» og Klaus Wagner på hesten «Dachs». I den individuelle konkurransen i feltritt kom han på tredjeplass.
Ytre Billefjord
Ytre Billefjord (nordsamisk: Gorbovuotna, finsk: Korpivuono) er en fjordarm av Porsangerfjorden i Porsanger kommune i Finnmark. Den ligger på nordsiden av neset Klubben (nordsamisk: Kluppunjárga). Fjorden har innløp mellom Båtneset i nordvest og Guoskat i sørøst og strekker seg tre kilometer sørvestover til grenden med samme navn i enden av fjorden.
Det ligger flere gårdsbruk langs den indre delen av fjorden. Fjorden er 55 meter på det dypeste, helt ytterst i fjorden. Fra enden av fjorden og om lag 500 meter utover er den derimot bare 1-2 meter dyp.
Europavei 6 går langs nordvestsiden av fjorden.
Chiles regioner
Chile er delt inn i 16 regioner (på spansk, regiónes; entall: región), som er landets administrative enheter på første nivå. Hver region er igjen inndelt i provinser (de administrative enhetene på andre nivå), som blir styrt av en guvernør (gobernador) utvalgt av presidenten i Chile. Totalt er det 56 provinser. Provinsene er inndelt i kommuner (comunas), som er landets the administrative enheter på tredje og laveste nivå. Disse kommunene blir styrt av et kommunestyre. Regionene ble tidligere nummerert med romertall fra nord til sør og ofte ble bare romertallene i stedet for navnet benyttet.
Ken-André Melbye
Ken-André Melbye (født 12. juni 1990) er en norsk fotballspiller som spilte for Løv-Ham. Han var målvakt. Melbye fikk sin debut for Løv-Ham den 30. august 2009 da han ble byttet inn tolv minutter før slutt for en skadet Erlend Johansen i bortekampen mot Tromsdalen. Dette ble også hans eneste kamp for klubben.
Lejonstedts gränd
Lejonstedts gränd er en gate i Gamla stan i Stockholm. Den strekker seg mellom Stora Nygatan og Munkbrogatan ved Mälartorget. Navnet Lejonstedts gr finnes allerede på Petrus Tillaeus kart fra 1733.
Fra Stora Nygatan til Lilla Nygatan passerer Lejonstedts gränd mellom kvartalene Cerberus og Pan. På midten av 1600-tallet ble Leijonsköldska palatset gjennom friherre Mårten Leijonsköld som var generaldirektør i kommerskollegiet, oppført i Pan-kvartalet. Senere eiere av palasset var Jacob Gyllenborg og hans bror Anders Leijonstedt, den sistnevnte ga navnet til Lejonstedts gränd. Den nåværende bygningen, som opptar hele kvartalet, ble oppført i 1860 for Stockholms Enskilda Bank etter arkitekt Johan Fredrik Åboms tegninger.
Hjørnebygningen i kv Cerberus 4, med adresse Stora Nygatan 44, ble oppført på slutten av 1640-tallet av en formuende kleshandler. Fra slutten av 1600-tallet var eiendommen eid av overpostdirektøren Johan Schmedeman. I 1703 leide han ut de to nederste etasjene til «Postwäsendet». Huset tilbød «beqwämligheter till wederum för Post-Contoirets behov, samt stall för Posthästarna, och andra nödvändigheter». Det forble hovedpostkontor ved Stora Konungs Gatan helt fram til 1718.
William Ngeleja
William Mganga Ngeleja (født 5. oktober 1967) er en tanzaniansk politiker fra Chama cha Mapinduzi (CCM) som har vært landets energi- og mineralminister siden 2008. Han har vært medlem i Tanzanias nasjonalforsamling for valgkretsen Sengerema siden 2005. Han har en mastergrad i juss fra Universitetet i Dar-es-Salaam i 1999.
Kitch’n
Kitch'n er en norsk butikkjede som driver detaljsalg av kjøkkenredskap og -utstyr, serviser, stentøy og bestikk. Kjeden har i dag 140 butikker i Norge. . Kjeden er eid av Kitch'n Norge AS som har forretningskontor på Lura i Sandnes kommune.
Hovedeier er Ewa Holding AS, hvor Wiggo Erichsen Holding AS er hovedeier. Familien Velde er deleier i Ewa Holding AS med 40 %.
Den første butikken ble etablert i 1995 på kjøpesenteret Kvadrat i Sandnes, den hadde da navnet Bjørns kjøkkendesign. Bak etableringen stod søsknene Vigdis og Bjørn Reidar Mæland. Det ble etter noen år et startet tilsvarende butikker i Haugesund og Stavanger. I 2002 endret kjeden navn til Kitch'n.
I 2017 ble Tilbords-kjeden kjøpt av eierne av Kitch'n, for så å bli slått konkurs i februar 2018. Kitch'n-eierne kjøpte deretter opp konkursboet og reorganiserte driften av kjeden gjennom å legge ned ulønnsome butikker og flytte kontorer og grossistlager.
Finn Far
Finn Far er en amerikansk komedie og ungdomsfilm produsert av og for Disney Channel i 2009.
Handling
Finn Far forteller historien om Melissa Morris (Emily Osment) som desperat forsøker å få mer oppmerksomhet fra sin alltid opptatte far, Neil (George Newbern), en bestselgende forfatter.
Melissa lever i skyggen av Tripp Zoome (Jonathan Keltz), den eventyrlystne og våkne helten fra farens populære spionromaner.
Før en lenge forsinket far/datter-ferie finner sted, blir Neil kidnappet av besatte fans, Wheeze (David Henrie), Andre (Moises Arias) og Sheldon (Denzel Whitaker). Så Melissa legger i vei for å finne faren. Akkurat i det Melissa redder ham, blir han kidnappet igjen, denne gang sammen med sin datter av hotellsjef Merv (Jason Earles) samt brødrene Maurice (Phil Lewis) og Skunk (Charles Halford).
Nå er det opp til Wheeze, Andre og Sheldon å redde både Melissa og faren.
Oterholt kraftverk
Oterholt kraftverk (Oterholtfoss) er et vannkraftverk i Midt-Telemark kommune i Vestfold og Telemark. Det ligger på Kvennøya, nær Bø sentrum.
Det er et elvekraftverk som utnytter et fall på 22 meter i Bøelva.
Installert effekt er 850 kW. Årsproduksjon er 5,1 GWh.
Det var planer om et nytt kraftverk, men søknaden er avslått.
Öxará
Öxará er en elv på Island i Þingvellir nasjonalpark. Elven ender i fossen Öxarárfoss.
Öxará er islandsk for øks-elv.
Ivan Kovbasnjuk
Ivan Ivanovytsj Kovbasnjuk (Іван Іванович Ковбаснюк, født 18. mai 1993) er en ukrainsk alpinist.
Abel Pacheco
Abel Pacheco de la Espriella (født 22. desember 1933 i San José, Costa Rica) var president i Costa Rica mellom 2002 og 2006, som representant for det sosialdemokratiske partiet Partido Unidad Social Cristiana (PUSC).
Pacheco deltok i en kontrarevolusjon som skulle styrte den sittende regjeringen i Nicaragua i 1955. Revolusjonen ble ledet av den tidligere presidenten Rafael Calderón. Espriella kjørte en pansret bil med et påmontert maskingevær på taket. Denne revolusjonen mislyktes og ble fordømt av Organisasjonen av amerikanske stater (OAS) og det internasjonale samfunnet forøvrig.
Ivan Kovbasnjuk
Under Vinter-OL 2022 i Beijing, ble han nummer 33 i utfor.
MF «Columbus»
M/F Columbus er en bil- og passasjerferge som seiler mellom Kulhuse på Hornsherred til Sølager i Halsnæs på Sjælland i Danmark.
Fergen er bygget av stål som en av tre på Fredrikstad Mekaniske Verksted med nybyggingsnummer 334. Den ble døpt Go'vakker Maren etter et skuespill av Oskar Braaten fra 1927, og gikk i rute mellom Østre og Vestre Fredrikstad over Glomma. I 1962 ble den solgt til Danmark hvor vakre Maren ble ombygget på Nordhavnsværftet i København og satt i seilads mellom Kulhuse og Sølager. Omdøpingen til M/F Colombus – oppkalt etter skipsbygger Molichs gamle grevlingehund av samme navn – foregikk i Hundested.
I 2002 ble fergen solgt til seilas mellom Fænø og Fyn, men Jægerspris kommune kjøpte den tilbake igjen i 2005 hvor Colombus ble gjeninnsatt på ruten mellom Kulhuse og Sølager. M/F Colombus seiler fra den 1. april til 30. september.
António Leitão
António Carlos Carvalho Nogueira Leitão (født 22. juli 1960 i Espinho, Baixo Vouga, Portugal, død 18. mars 2012 i Porto, Portugal ) var en portugisisk friidrettsutøver som hovedsakelig konkurrerte i langdistanseløp.
Han deltok for Portugal i OL 1984 i Los Angeles, USA, hvor han vant bronsemedalje på mennenes 5 000 meter. Etter dette resultatet ble han ansett som en av de mest lovende atleter på sin spesialdistanse, men en rekke skader hindret han fra å delta i flere olympiske leker.
Extensible Stylesheet Language
Extensible Stylesheet Language (bedre kjent som XSL) er et XML-basert språk for å lage stilark til web-presentasjoner.
Northern City-linjen
Northern City-linjen er en kort jernbanelinje i London, England. Den trafikkeres av First Capital Connect, og går mellom Moorgate i City of London og Finsbury Park i Islington, men de fleste togene på linjen fortsetter videre nordover mot Welvyn Garden City, Hertford North eller Letchworth Garden City.
Linjen har tidligere vært en del av både Metropolitan– og Northern-linjene, men det har aldri eksistert noen fysisk forbindelse mellom undergrunnsbanen og Northern City-linjen.
Levi Hutchins
Levi Hutchins (født 17. august 1761, død 13. juni 1855) var en amerikansk urmaker som oppfant den første amerikanske vekkerklokken.
Northern City-linjen
Stasjoner
Fra nord til syd
Fylkesvei 7360
Fylkesvei 7360 går mellom Hestmyra og Bleikvassli Gruver i Hemnes kommune. Veien er 2,0 km lang.
Frem til 2019 hadde veien betegnelsen fylkesvei 332.
Werner Schäfer
Werner Schäfer (født 18. april 1904 i Straßburg, død 7. november 1973 i Lindenberg am Allgäu) var en tysk nazist og leder for konsentrasjonsleirene i Oranienburg og Börgermoor.
Werner Schäfer var født i Strasbourg og flyttet til Berlin i 1919. I 1926 ble han sivil tjenestemann i det lokale politiet i Berlin. Senere gikk han på politiskolen i Berlin-Brandenburg og ble politikonstabel i Berlin sentrum (Berlin-Mitte). 1. september 1928 sluttet han i Politiet på grunn av sin personlige overbevisning og begynte å arbeide i bank. Et par måneder senere ble han medlem av NSDAP. Fra oktober 1932 til mars 1933 var han arbeidsledig bortsett fra en jobb som avisbud for naziavisen ”der Angriff”. I januar 1932 ble han medlem av SA hvor han omsider nådde graden Oberführer (tilsvarer Oberst i Wehrmacht). I 1933 ble han leder for konsentrasjonsleiren Oranienburg. Denne ledet han frem til leiren ble lagt ned i mars 1934. Senere i 1934 tok han over ledelsen for konsentrasjonsleiren Börgermoor i Emsland, hvor han ble til mai 1942 hvor han deltok i krigstjeneste. Han fikk graden Oberführer
Schäfer ble etter krigen internert i Neuengamme. Han ble i 1951 dømt til fire års fengsel for mishandling av fanger. Denne dommen ble anket og i 1953 redusert til to og et halvt års fengsel. Den lave straffen ble ansatt som en skandale.
Etter soning startet han reisebyrå i München.
Louise Taylor
Louise Taylor var en amerikansk kvinnelig bueskytter som deltok i de olympiske leker 1904 i St. Louis i Missouri i USA.
Taylor ble olympisk mester i bueskyting under OL 1904 i St. Louis. Hun var med det amerikanske laget Cincinnati Archery Club som tok gull i lagkonkurransen for kvinner.
Molde Bordtennisklubb
Molde Bordtennisklubb er en bordtennisklubb fra Molde, stiftet i 1969. Sesongen 2013/14 stilte klubben 2 lag i 2. divisjon og 1 lag i 3. divisjon.
Her Majesty
«Her Majesty» er en sang skrevet av Paul McCartney, men som vanlig kreditert Lennon/McCartney, og ble utgitt i 1969 på The Beatles-albumet Abbey Road.
Sangen kommer helt til slutt på albumet, men opprinnelig var den ment å bli plassert mellom sangene «Mean Mr. Mustard» and «Polythene Pam», men da McCartney hørte sangene i denne sekvensen likte han ikke sammensetningen. «Her Majesty» ble tatt ut, men lydmannen hadde stående ordre om å aldri kaste noe som The Beatles spilte inn. Han la den korte sangen midlertidig helt til slutt på båndet. Da medlemmene hørte sangen i denne settingen ble de begeistret for den tilsynelatende tilfeldige effekten av en såkalt skjult sang. «Her Majesty» er derfor historisk sett den første skjulte sangen man kjenner til, ettersom den ikke er listet på omslaget.
På albumet er det 14 sekunders stillhet mellom «The End» og «Her Majesty». Etter pausen kommer det et høyt utbrudd. Det er det aller siste akkorden til sangen «Mean Mr. Mustard» som sådan introduserer «Her Majesty» og som igjen ender brått, ettersom sangens siste tone ble etterlatt i begynnelsen på sangen «Polythene Pam».
Selve sangen er enkel sang for akustisk gitar om gutt som drømmer om pike, ‘hennes majestet’, skjønt ved en anledning i de siste årene sang Paul McCartney «Her Majesty» hvor dronningen av Storbritannia var til stede:
Nikolaus von Amsdorf
Nikolaus von Amsdorf (født 3. desember 1483 i Torgau i Tyskland, død 14. mai 1565 i Eisenach) var en tysk reformator og biskop, en av Martin Luthers nærmeste menn. Som biskop av Naumburg (1542–1546) var han den første lutherske biskop i Tyskland.
Bakgrunn
Nikolaus var sønn av amtmann i Mühlberg Georg von Amsdorf, og Katharina, født Staupitz, søster av Johann von Staupitz. Nikolaus von Amsdorf studerte ved universitetet i Leipzig og deretter ved det nylig opprettede universitet i Wittenberg, der han i 1508 ble canonicus og i 1511 professor i teologi.
Reformator
I 1517 sluttet han seg til Martin Luther og var i 1519 til stede ved disputasen i Leipzig. Han var i 1521 også med under riksdagen i Worms. Han var også innviet i Luthers hemmelige tilflukt til Wartburg etter riksdagen.
I 1524 ble han på Luthers anbefaling superintendent i Magdeburg, der han reformerte kirke- og skolevesenet. Han tok aktivt del i debattene i Schmalkalden (1537), der han forsvarte bruken av sakramentene av ikketroende, og var i 1539 kraftig motstaner av landgrev Philip Is bigami.
Joan Spillane
Joan Arlene Spillane (født 31. januar 1943 i Glen Ridge, New Jersey) er en amerikansk tidligere svømmer som under Sommer-OL 1960, i Roma vant gullmedalje på 4x100 m frisvømming stafett for USA. Hun har også en gullmedalje på samme øvelse fra Panamerikanske leker 1959 i Chicago.
Nikolaus von Amsdorf
Reformator
I 1542 ble ham biskop i Naumburg an der Saale. Derfra ble han imidlertid i 1547 fordrevet av keiseren og måtte flykte til Magdeburg.
I 1552 blev han superintendent i Eisenach.
Nikolaus von Amsdorf var en meget iherdig kjemper for reformasjonens sak og forsøkte etter Luthers død å holde i hevd alle hans oppfatninger og forekrifter som han oppfattet, og er i ettertid blitt innregnet som en av de såkalte gnesio-lutheranerne. Mot Georg Major deltok han i den såkalte majoristiske strid, om spørsmålet om gjerningenes nødvendighet for saligheten, der han mot Major hevdet at gjerninger var skadelige og at loven utelukkende ble legitimert av at den foranlediget til bot. I dette er han blitt oppfattet som representant for en strømning som hevder dogmet om troen alene til sin ytterste konsekvens. Tilhengere av denne teori ble kalt amsdorfianere.
Multimedieavspiller
En multimediespiller er et program som kan spille av mediefiler på en PC. Noen medieavspillere kan spille av både lydfiler og videofiler av de fleste kjente formater.
Per Kristian Nygård
Per Kristian Nygård (født 12. juli 1987) er en norsk langrennsløper som representerer Vestre Spone Idrettsforening.
Karriere
Nygård debuterte i verdenscupen i mars 2013 med en 60.-plass på 50 km fri teknikk i Holmenkollen. Hans hittil best individuelle plassering i verdenscupen kom i januar 2016 i Nové Město, der han ble nummer 21 på 15 km fri teknikk.
I NM på ski i januar 2015 på Røros ble han nummer sju på 30 km skiatlon.
I norgesmesterskapet på ski i januar 2018 ble Nygård nr. 2 på 15 km fri teknikk.
Brilleland
Brilleland er en norsk optikerkjede. Den første butikken åpnet på Grønland i Oslo i mars 1985. Brilleland AS er i likhet med Interoptik AS eid av Synoptik Norge AS, som eies av den internasjonale optikerkjeden Grand Vision B.V.
Mapusa
Mapusa (Konkani: म्हापशें, Marathi: म्हापसा), også stavet Mapuca, Mhapsa eller Mapsa, er en by i distriktet Nord-Goa i delstaten Goa, India. Mapusa ligger 13 km nord for delstatshovedstaden Panaji. Mapusa er hovedstad i regionen Bardez. Byen har vært under portugisisk styre, og hadde da navnet Mapuçá.
Brilleland
Historie
Brillelands danske moderselskap, Synoptik, ble etablert i Danmark i 1935 under navnet Sykekassernes Optik. Hit ble kunder av «sykekassen», som den gang sto for forvaltningen av velferdsmidler i Danmark, sendt for få å hjelp med synsproblemer. På 1970-tallet, da «sykekassen» ble opphevet, endret kjeden navn til Synoptik. Kjeden ble da også selvstendig, uten noen tilknytning til det offentlige.
Da Synoptik i 1985 åpnet en forretning i Norge, fremholdt de at dette var for å utfordre det etablerte optikermarkedet i landet. Per 2019 finnes det 77 Brilleland-butikker i Norge, inkludert kjedens nettbutikk. Hovedkontoret ligger i Sandvika.
Mapusa
Demografi
I 2001 hadde Mapusa en befolkning på 40 122. Menn utgjør 52% av befolkningen og kvinner 48%. Mapusa har en lesekyndighet på 76%, som er høyere enn landsgjennomsnittet på 59,5%. Lesekyndigheten til menn er på 80% og for kvinner 73%. 11% av befolkningen i Mapusa er under 6 år.
Curie (enhet)
Curie (symbol Ci) er en ikke-SI-enhet for radioaktivitet som opprinnelig ble definert i 1910. Ifølge en kunngjøring i Nature den gang ble den kalt til ære for Pierre Curie, men ble i det minste av noen ansett som til ære for Marie Curie også.
Det ble opprinnelig definert som "mengden eller massen av radiumutstråling i likevekt med ett gram radium", men er for tiden definert som 1 Ci = 3,7 × 1010 forfall per sekund etter mer nøyaktige målinger av aktiviteten til 226Ra (som har en spesifikk aktivitet på 3,66 × 1010 Bq/g ).
I 1975 ga generalkonferansen for mål og vekt becquerel (Bq), definert som ett kjerneforfall per sekund, offisiell status som SI-aktivitetsenhet. Derfor:
og
Mens den fortsatte bruken motvirkes av National Institute of Standards and Technology (NIST) og andre organer, brukes curie fortsatt mye i regjering, industri og medisin i USA og i andre land.
På 1910-møtet, som opprinnelig definerte curie, ble det foreslått å gjøre det tilsvarende 10 nanogram radium (en praktisk mengde). Men Marie Curie, etter å ha akseptert dette, ombestemte seg og insisterte på ett gram radium. Ifølge Bertram Boltwood mente Marie Curie at "bruken av navnet 'curie' for så uendelig liten mengde av noe var helt upassende".
Effekten som sendes ut ved radioaktivt forfall som tilsvarer en curie, kan beregnes ved å multiplisere forfallsenergien med omtrent 5,93 mW / MeV.
En strålebehandlingsmaskin kan ha omtrent 1000 Ci av en radioisotop som cesium-137 eller kobolt-60. Denne mengden radioaktivitet kan gi alvorlige helseeffekter med bare noen få minutter med uskarpt eksponering på nært hold.
Radioaktivt forfall kan føre til utslipp av partikkelstråling eller elektromagnetisk stråling. Inntak av selv små mengder av partikkelformige radionuklider kan være dødelig. For eksempel er median dødelig dose (LD-50) for inntatt polonium-210 240 μCi; ca 53,5 nanogram. Selv om det brukes rutinemessige mengder av elektromagnetiske strålende radionuklider i kjernemedisin.
Den typiske menneskekroppen inneholder omtrent 0,1 μCi (14 mg) naturlig forekommende kalium-40. En menneskekropp som inneholder 16 kg karbon (se Sammensetning av menneskekroppen) vil også ha omtrent 24 nanogram eller 0,1 μCi karbon-14. Til sammen vil disse resultere i totalt omtrent 0,2 μCi eller 7400 forfall per sekund inne i personens kropp (for det meste fra betaforfall, men noen fra gammaforfall).
Klein Curaçao
Geografi
Øya er en drøy kilometer lang og knapt 300 m på det bredeste. Øya er sparsomt bevokst og etter at den 20 meter høye fyrstasjonen ble forlatt finnes det i dag ingen fast befolkning på øya. Frem til 1913 ble øyas fosfatressurser utvunnet.
Øya anvendes som reisemål for på dagsturer fra Curaçao for å benytte stranden på øyas leside og for snorkling og dykking i det korallrike havområdet med tallrike undervannsgrotter. Havskilpadder er et vanlig syn. På øyas nordside finnes skipsvraket av etter tankeren «Maria Bianca Guideman» fra 1960-årene.
Tormod Normann
Tormod Normann (født 10. mars 1905, død 11. oktober 1974) var en norsk svømmer og idrettsleder.
Han vant 12 NM-gull i svømming på 200 meter bryst i perioden 1923–1938. Han var generalsekretær i Norges Idrettsforbund 1946–1968.
Albin Tahiri
Han representerte Kosovo under Vinter-OL 2018 i Pyeongchang, hvor han ble nummer 50 i utfor.
Under Vinter-OL 2022 i Beijing, ble han nummer 35 i utfor.
Curie-konstant
I magnetisme er Curie-konstanten en materialavhengig egenskap som relaterer materialets magnetiske følsomhet til temperaturen.
Curie-konstanten uttrykt i SI-enheter, er gitt i kelvin (K), ved
hvor n er antall magnetiske atomer (eller molekyler) per volumsenhet, g er Landés g-faktor, \mu_{\rm B} er Bohr magneton, J er kvantekvantumantallet og k_{\rm B} er Boltzmanns konstant. For et to-nivå system med magnetisk moment \mu, formelen reduseres til
mens de tilsvarende uttrykkene i Gaussiske enheter er
Konstanten brukes i Curies lov, som sier at for en fast verdi av et påført magnetfelt, magnetiseringen av et materiale er (omtrent) omvendt proporsjonal med temperaturen.
På grunn av forholdet mellom magnetisk mottakelighet \chi, magnetisering og påført magnetfelt  er nesten lineær på lave felt, da
dette viser at for et paramagnetisk system av ikke-samvirkende magnetiske øyeblikk, magnetisering er omvendt relatert til temperatur T.
Charles Hough
Charles Gordon Hough jr. (født 3. mai 1924 i San Diego i USA, død 27. mars 2023) var en amerikansk rytter som deltok i de olympiske leker 1952 i Helsingfors.
Hough vant en olympisk bronsemedalje i hestesport under Sommer-OL 1952 i Helsingfors. Med hesten «Cassivellannus» var han med på det amerikanske laget som kom på tredjeplass i lagkonkurransen i feltritt bak Sverige og Tyskland. De andre på laget var Walter Staley på «Craigwood Park» og John Wofford på hesten «Benny Grimes». I den individuelle konkurransen i feltritt kom han på niendeplass.
Christliche Volkspartei des Saarlandes
Christliche Volkspartei des Saarlandes (CVP) var et tysk, kristeligdemokratisk parti som var aktivt i delstaten Saarland, senere republikken Saarland fra 1945 til 1955. Partiet ble i 1955 sammenslått med Zentrumspartei til Deutsche Zentrumspartei.